Oos-Kaap-boer in mediese koma ná aanval | Maroela Media
Riaan Scheepers, die beesboer wat Saterdagoggend wreed tydens 'n plaasaanval in die Alexandria-omgewing in die Oos-Kaap aangerand is, is in 'n geïnduseerde koma geplaas.
Bianca Scheepers, Riaan se dogter, het Dinsdagaand aan Maroela Media gesê haar pa is steeds in 'n ernstige toestand in die waakeenheid van die Netcare Greenacres-hospitaal in Port Elizabeth. "Hulle het hom nou in 'n mediese koma geplaas om die breinaktiwiteit en swelling te verminder. Sy toestand is ernstig, maar stabiel. Hy het [Maandag] nie veel reaksie getoon nie."
Volgens Bianca word daar verwag dat Scheepers se toestand oor die volgende twee weke grootliks onveranderd sal bly. "Die breindrukking het nie verder verhoog nie. Verskeie operasies word nog vir die toekoms beplan, maar die prioriteit is nou om die breinswelling te stabiliseer," het sy gesê.
Maroela Media het vroeër berig Scheepers is Saterdag tussen 08:10 en 09:00 oorval toe hy by sy huis op die plaas, waar hy al 27 jaar lank met vleisbeeste boer, ingestap het. 'n Plaaswerker het hom hoor skree, maar die werker is deur een van die aanvallers oorval voordat hy hulp kon ontbied.
Grafiese foto's van Scheepers se bebloede en gekneusde gesig is ná die aanval op sosiale media versprei. Bianca het vroeër aan Maroela Media gesê haar pa het vier skedelkrake en baie steekwonde opgedoen. Al sy beserings is aan sy kop.
Kapt. Mali Govender, woordvoerder van die polisie, het gesê niemand is nog in verband met die voorval in hegtenis geneem nie. Die polisieondersoek duur voort.
Polisie brand glo los op betogers in Limpopo
Dit is HARTSEER !!!!!!
Ag nee, ek het regtig gehoop dat hy sal herstel. Sterkte aan hierdie pragtige kids en ons moet probeer moed hou!
baie sterkte aan die familie!! Weet asb dat daar duisende soos ek vandag hartseer, moedeloos en gebreek voel, na hierdie onnodige geweld!
Die Here is n God van naby vir hom ons glo hy sal herstel..baie sterkte vir die families.
Hmmm mar die werker was lucky om net geblinddoek te word.. Lig daarvan afgekom. Anyway word gou gesond oom Riaan ?